Terremot li seħħ bejn Għawdex u Pantelleria nħass f’diversi partijiet tal-gżejjer Maltin b’mod partikolari f’Għawdex. It-theżżiża nħasset għall-ħabta tas-2.15 p.m. u damet għal ftit sekondi. Rapporti minn fejn inħasset it-theżżiża daħlu fost oħrajn mill-Qawra. Ikkuntattjatha minn tvm.com.mt kelliema għat-Taqsima ta’ Riċerika u Monitoraġġ Sismiku fl-Università ta’ Malta qalet li t-terremot seħħ fis-2.07 p.m. u kellu qawwa ta’ 3.8 fuq l-iskala Richter. It-terremot seħħ 60 kilometru ‘l barra minn Għawdex.